ए ओ ह्यूम
27 दिसम्बर 1885 को भारत के भिन्न-भिन्न भागों से भारतीय नेता बंबई पहुँचे और दूसरे दिन सम्मेलन आरंभ हुआ। इस सम्मेलन का सारा प्रबंध ह्यूम साहब ने किया था। इस प्रथम सम्मेलन के सभापति व्योमेशचंद्र बनर्जी बनाए गए थे जो बड़े योग्य तथा प्रतिष्ठित बंगाली क्रिश्चियन वकील थे। यह सम्मेलन "इंडियन नेशनल कांग्रेस" के नाम से प्रसिद्ध हुआ।
पी आनन्द चार्लू
पनम्बक्कम आनन्द चार्लू (जन्म- अगस्त, 1843 - 1908) भारतीय राजनीतिज्ञ, अधिवक्ता, स्वतन्त्रता सेनानी और भारतीय राष्ट्रीय कांग्रेस के अध्यक्ष थे। सन 1895 में उन्हें केन्द्रीय असेम्ली का सदस्य बना दिया गया था और ब्रिटिश सरकार ने उन्हें ‘राय बहादुर’ का पदवी दी। अपने विचारों के कारण पी. आनन्द चार्लू नरम दल के राजनीतिज्ञ थे। 1907 की सूरत कांग्रेस में भी उन्होंने नरम दल का साथ दिया था।